recursal/SuperWikiNEXT-32B huggingface dataset:
**அலெசாந்திரா கிலியானி** (Alessandra Giliani, 1307- 26 மார்ச்சு 1326) என்பவர் ஓர் இத்தாலிய உடலியலாளார் மற்றும் மனித உடற்கூற்றியலாளர். இடைக்காலத்தில் வாழ்ந்தவர்.

இளமை
----

அலெசாந்திரா கிலியானி கி.பி 1307ல் பிறந்தார். 19 ஆண்டுகள் மட்டுமே உயிர் வாழ்ந்தார். உலகுக்கும், தான் வாழ்ந்த சமூகத்துக்கும் ஏராளமான சேவை செய்த மனித நேயம் மிக்கவர். அன்றைய கால கட்டத்தில் உடலியல் பற்றி படித்து, இறந்த உடலை அறுத்து அதிலிருந்து இரத்தம் வடித்தார். அத்துடன் அந்த உடலில் உள்ள இரத்தக் குழாய்களில் வேறு வண்ணம் உள்ள திரவம் ஏற்றினார். அப்போதுதான் இரத்தக் குழாய்கள் உடலின் எந்தெந்த இடத்திற்குச் செல்கின்றன என்பதைத் தெளிவாக அறிய முடியும் எனக் கண்டறிந்தார்.

பணிகள்
------

உலகில் முதன் முதலில் இரத்தக் குழாய்களிலுள்ள இரத்தத்தை வடித்துவிட்டு, வேறு வண்ண திரவம் ஏற்றியவரும், அதனைப்பற்றி பதிவு செய்தவரும் அலெஸ்ஸாண்டிரா கிலியானிதான். இதனால் மருத்துவர்கள் எளிதாக உடற்கூறு பற்றி அறியவும் படிக்கவும் முடிந்தது. இதன் மூலம் கிலியானி மருத்துவர்களுக்கு உறுதுணையாகவும், பக்க பலமாகவும் இருந்தார்.

இறந்த உடலை வெட்டி தயார்ப்படுத்துவது என்பது அந்த காலகட்டத்தில் மிகவும் உயிரைப் பயணம் வைக்கும் செயல். இறந்த உடலை அறுப்பது என்பது தெய்வ குற்றம் அல்லது மத நம்பிக்கைகளுக்கு எதிரகப் பார்க்கப்பட்டது. மேலும் அவாறு செயல்படுவோருக்குத் தூக்கு அல்லது கொலை தண்டனை பொது இடத்தில் நிறைவேற்றப்பட்டது. கடவுள் உருவாக்கிய உடலை அறுப்பதும, அதன் உள்ளே என்ன இருக்கிறது என்று பார்ப்பதும் மதநம்பிக்கைக்கு எதிரானதாகவும், கடவுள் மறுப்பு என்றும் போதிக்கப்பட்டது.

இரத்தம் வடிக்கும் முறை
----------------------

இக்காலத்தில்தான் இத்தாலியப் பெண்ணான அலெஸ்ஸாண்டிரா கிலியானி, பொலோக்னா பல்கலைக்கழகத்தின் மருத்துவப் பேராசிரியரான மோண்டினோ டி லுஸ்ஸூக்கு உதவி செய்யும் உடலியலாளாராக, இறந்த உடலை அறுக்கும் உதவியாளராக இருந்தார். இறந்த உடலிலிருந்து எளிதில் இரத்தம் வடிக்கும் முறையைக் கண்டுபிடித்தார். இரத்தம் வடிந்த குழாய்களுக்கு, உள்ளே போனால் உறைந்துவிடும் ஒரு புதிய வண்ணத்திரவத்தையும் கண்டுபிடித்து இரத்த குழாய்களுக்குள் செலுத்தினார். இதனால் மிகச் சிறிய இரத்தக் குழாய்களை எளிதில் கண்டுபிடித்துவிடமுடியும்.

சேவை
----

அலெஸ்ஸாண்டிரா கிலியானி மிகக் குறைந்த காலமே வாழ்ந்தவர். மருத்துவர் மோண்டினோவின் உதவியாளர்களில் ஒருவரான ஓட்டோ ஆன்ஜெனியஸ் (Otto Angenius) என்பவர், கிலியானியானியின் சேவை பற்றி குறிப்பிட்டு எழுதியுள்ளார். ஓட்டோ, கிலியானியின் காதலராகவும் இருக்கக் கூடும் என்று நம்பப்படுகிறது. அவர்தான் ரோமில் உள்ள ஒரு தேவாலயத்தில் கிலியானியின் பணிகள் பற்றி விரிவாக எழுதி வெளியிட்டுள்ளார். ஆனால் 16ம் நூற்றாண்டின் வரலாற்றியலாளரான மைக்கேல் மெடிசி (Michele Medici) என்பவர் போலொக்னீஸின் உடற்கூறியல் பள்ளி பற்றி 1857ல் எழுதி வைத்த குறிப்பில், கிலியானைப் பற்றியும், அவரது சேவை மற்றும் திறமை பற்றியும் தெளிவாக எழுதி வைத்துள்ளார்.

உசாத்துணை
---------

* பேரா.சோ.மோகனா, '﻿இறந்த உடலை அறுக்க உதவிய கிலியானி'

வெளியிணைப்புகள்
---------------

* Women's History பரணிடப்பட்டது 2012-04-30 at the வந்தவழி இயந்திரம் at About.com. Accessed May 2007
* Alessandra Giliani at the Brooklyn Museum The Dinner Party database. Accessed May 2007
* Alessandra Giliani
**சாக்கியர்** (Chakyar) என்பது இந்தியாவின் கேரள மாநிலத்தில் இந்துக்களின் அம்பலவாசி சமூகத்தின் கீழ் வரும் ஒரு இடைநிலை பூசாரி சாதியாகும். இந்த சாதியைச் சேர்ந்த பெண்கள் இல்லோட்டம்மா என்று அழைக்கப்படுகிறார்கள். 

 கூடியாட்டம் மற்றும் அபிநயம் ஆகியவற்றில் நிபுணரான தலைவரான மணி மாதவ சாக்கியர் (1899 - 1990) 
கோயிலின் விவகாரங்களை நிர்வகிப்பதில் இந்துக் கோவிலில் அவர்கள் ஒரு இடத்தைப் பிடித்துள்ளனர். ஆனால் விழாக்களை உண்மையாக நடத்துபவர்களாக அல்ல. இந்தியாவில் எஞ்சியிருக்கும் ஒரே பண்டைய சமசுகிருத நாடக வடிவமான சக்க்கைக் கூத்து மற்றும் கூடியாட்டம் எனப்படும் புனிதக் கோவில் சடங்கு செயல்திறன் மூலம் மட்டுமே அவை காணப்படுகின்றன. 

இவர் கோயிலுக்குள் அல்லது கூத்தம்பலங்களில் சடங்கு கூத்துகளும் மற்றும் கூடியாட்டங்களை நிகழ்த்தும் முக்கிய நடிகராவார். இவர்களது பெண்கள் இல்லோட்டம்மா என அழைக்கப்படுகின்றனர். ஆனால் இந்நிகழ்ச்சிகளில் பங்கேற்க அனுமதிக்கப்படுவதில்லை. நங்கையரம்மா எனப்படும் பெண் வேடங்களை நம்பியார் சமூகத்தைச் சேர்ந்த பெண்கள் செய்கிறார்கள். நம்பியார்கள் மிழாவு என்ற பெரிய செப்பு பறை இசைக்கருவியான வாசிப்பவர்கள். 

கேரளா முழுவதும் 18 சாக்கியர் குடும்பங்கள் இருந்தன. ஆனால் இப்போது அவற்றின் எண்ணிக்கை குறுகிவிட்டது. அவற்றில் மணி குடும்பமும் ஒன்று. கேரளாவின் போற்றத் தக்க கூடியாட்டம் மற்றும் சாக்கைக் கூத்து கலைஞரான மணி மாதவ சாக்கியரும் ஒருவராவார். சமசுகிருதம் கற்ற இவர் இந்தியப் பாரம்பரிய நாட்டியக் கலையில், குறிப்பாக சிருங்கார ரசத்தை அபிநயம் பிடித்துக் காண்பித்தலில் தலைசிறந்து விளங்கியவர். இவர் கூடியாட்டம் மற்றும் சாக்கைக் கூத்துக் கலையாட்டத்தில் தலைசிறந்து விளங்கியவர். இவர் இந்தியப் பாரம்பரிய நாட்டியக் கலையில் அபிநயம் பிடித்துக் காண்பித்தலில் தலைசிறந்தவர்.

மேலும் காண்க
------------

* மணி தாமோதர சாக்கியர்
* மணி மாதவ சாக்கியர்

ஆதாரங்கள்
---------

* Natyakalpadrumam, by Guru Mani Madhava Chakyar,1975.

வெளி இணைப்புகள்
---------------

* Śāstrī, V. Venkatarāma Śarmā (1 January 1926). "Aj amila-Moksa-Prabandha of Narayana Bhatta". *Bulletin of the School of Oriental Studies, University of London* **4** (2): 295–300.
* Shree Painkulam Raman Chakyar
**சாகைங் பிரதேசம்** (முன்னர் சாகைங் பிரிவு) என்பது மியான்மரின் ஒரு நிர்வாகப் பிரிவாகும். இந்தப் பிரதேசம் மியான்மர் நாட்டின் வடமேற்குப் பகுதியில் அட்சரேகை 21° 30' வடக்கிலும் மற்றும் தீர்கரேகை 94 ° 97 'கிழக்கில் இடையே அமைந்துள்ளது. இதன் எல்லைகளாக வடகிழக்கு இந்தியாவின் மாநிலங்களான நாகாலாந்து, மணிப்பூர், அருணாச்சல பிரதேசம் ஆகியவை வடக்கிலும், கிழக்கில் காசின் மாநிலம், ஷான் மாநிலம் மற்றும் மண்தாலே பிரதேசம் ஆகியவையும், தெற்கில் மண்தாலே பிரதேசம் மற்றும் மாகுவே மண்டலம் ஆகியவையும், ஐராவதி ஆறு கிழக்கு மற்றும் தெற்கு எல்லைகளாகவும், மேற்கில் சின் மாநிலம் மற்றும் இந்தியாவும் எல்லைகளாக அமைந்துள்ளது.

இப்பகுதி 93,527 கிமீ2 பரப்பளவில் உள்ளது. 1996 ஆண்டில், அதன் மக்கள்தொகை 5,300,000 க்கும் மேல் கொண்டிருந்தது, 2012 ஆண்டில் அதன் மக்கள் தொகை 6,600,000 ஆக இருந்தது. 2012 ஆண்டில் நகர்ப்புற மக்கள்தொகை 1,230,000 மற்றும் கிராமப்புற மக்கள்தொகை 5,360,000 ஆகவும் இருந்தது. 

இதன் தலைநகரம் *மோநிவா*

வரலாறு
------

மேலும் பார்க்க
--------------

* மண்தாலே பிரதேசம்
* பகோ பிரதேசம்
* யங்கோன் பிரதேசம்
* மாகுவே மண்டலம்
* அயேயாரவதி பிரதேசம்
* காசின் மாநிலம்

மேற்கோள்கள்
-----------

1. ↑   *Census Report*. The 2014 Myanmar Population and Housing Census. **2**. Naypyitaw: Ministry of Immigration and Population. May 2015. பக். 17. .
2. ↑   Page 3 Col 1

வெளிப்புற இணைப்புகள்
--------------------
தென் இந்தியாவின் கடற்கரை கனிம வளங்களுக்குப் பெயர் போனது. கேரளக் கடற்கரையில் உலகின் மிகப் பெரிய அளவிலான மானசைட்டு கனிமப் படிவங்கள் உள்ளன. இப்படிவங்களில் இருந்து தோரியம், யுரேனியம் ஆகிய அணு ஆற்றலுடன் கூடிய தனிமங்களைப் பிரித்தெடுக்கலாம். **இந்தியாவின் மூன்று கட்ட அணுசக்தித் திட்டம்** இக்கனிம வளங்களைப் பயன்படுத்திக் கொள்ளும் வண்ணம் அமைக்கப்பட்டுள்ளது

இந்தியா விடுதலை பெற்ற உடனேயே அணு சக்தியை ஆக்கபூர்வமான வழிகளில் பயன்படுத்துவதற்காக, 1948 ஆம் ஆண்டிலேயே நடுவண் அரசு அணு சக்தித்துறை அமைப்பதற்கான சட்டத்தை நிறைவேற்றியது. இந்திய அணுசக்திப் பேரவையும் அவ்வாண்டே அமைந்தது.. அணு சக்தித்துறையை அமைத்து அதற்கான நெறிமுறைகளையும் வகுத்தது.

முதல் கட்டமாக இயற்கையாகக் கிடைக்கும் யுரேனியம் தனிமத்தை எரிபொருளாகப் பயன்படுத்தி மிகையான அழுத்தத்தில் செயல்படும் கனநீர் உலைகளை அமைத்து மின்சாரத்தைத் தயாரிக்க முடிவு செய்தது. இந்த செய்முறையின் பக்கவிளைவாக புளுத்தோனியம் 239 தனிமமும் கிடைக்கப்பெற்றது. இந்தியாவில் செயல்படும் அணு மின் நிலையங்கள் பெரும்பாலும் இம்முறையைப் பின்பற்றி மின்சாரத்தை உற்பத்தி செய்து வருகிறது.

இரண்டாவது கட்டத்தில் யுரேனியத்தை எரிபொருளாகக் கொண்டு வேக ஈனுலையைப் (Fast Breeder Reactor) பயன்படுத்தி மின்சாரம் தயாரிக்கும் திட்டத்தை அணு சக்தித்துறை தீட்டியது. இந்த செய்முறை ஆய்வுகளில் தோரியம் 232 தனிமத்தில் இருந்து யுரேனியம் 233 பிரித்தெடுக்கப்பெற்றது. வேக ஈனுலை சார்ந்த ஆய்வுகள் சென்னையில் கல்பாக்கத்தில் இந்திரா காந்தி அணு ஆராய்ச்சி மையத்திலும், அணுமின் நிலையத்திலும் நடந்து வருகிறது. இவை நீர்ம உலோகம்
வகை வேக ஈனுலை சார்ந்தவையாகும், கல்பாக்கத்தில் சோடியம் நீர்மம் உலோகமாகவும், குளிரூட்டியாகவும் பயன்படுகிறது. சோடியம் அணு உலையின் வெப்பத்தைத் தாங்கிச்செல்வதுடன், அந்த வெப்பத்தை வெப்பப் பரிமாற்றி மூலமாக நீரை நீராவியாக மாற்றி மின்சாரம் தயாரிக்க உதவுகிறது. இவ்வகையில் அமைந்த வேக ஈனுலைகள் இங்கு 2012-13 ஆண்டுகளில் செயல்படலாம்.

மூன்றாம் கட்டம், இதை விட முன்னேறிய அதிக திறனுடைய அணுமின் நிலையங்களை, உருவாக்குவதாகும். இவற்றில் தோரியம் 232, யுரேனியம் 233 வகை தனிமங்களை எரிபொருளாகப் பயன்படும்.

மேற்கோள்கள்
-----------

1. ↑  ^ IAEA: Thorium fuel cycle — Potential benefits and challenges
2. ↑  '^ஆகஸ்டு 10‎
3. ↑  ^ "India's fast breeder reactor nears second milestone"
4. ↑

| * பா
* உ
* தொ
இந்தியாவில் அணுசக்தி |
| --- |
| அணுமின் நிலையங்கள் | கைகா **·** ஹெச். பி. என். ஐ **·**  கக்ரபார் **·**  கூடங்குளம் **·**  கல்பாக்கம் **·**  கோட்டா **·**  தாராப்பூர்  **·**  நரோரா  |
| அணு ஆராய்ச்சி | பார்க் **·**  சைரஸ் **·**  துருவா  **·**  கமினி **·**  இந்திரா காந்தி அணு ஆராய்ச்சி மையம் (IGCAR) **·**  பிளாசுமா ஆராய்ச்சி நிறுவனம் **·**  கனநீர் வாரியம் **·**  வேறுபடு ஆற்றல் சுழல்முடுக்கி மையம் **·**  கல்பாக்கம் அணுக்கரு மீள்உருவாக்கு நிலையம் |
| அமைப்புகள் | இந்திய அணுசக்திப் பேரவை **·**  அணுசக்தி கட்டுப்பாட்டு வாரியம்(AERB) **·**  அணு சக்தித்துறை **·**  இந்திய அணுசக்திக் கழகம் **·**  இந்திய கதிரியக்க ஓரிடத்தனிம தொழிநுட்ப வாரியம்  **·**  பாவினி  **·**  அணு ஆற்றலுக்கு எதிரான மக்கள் போராட்டம் |
| அணுகுண்டு சோதனைகள் | சிரிக்கும் புத்தர் **·** சக்தி நடவடிக்கை |
| ஏனைய தலைப்புகள் | இந்திய ஆற்றல் கொள்கை **·**  இந்திய அமெரிக்க உடன்பாடு  **·**  மூன்று கட்டத் திட்டம் **·**  விரிவாக்கத் திட்டங்கள் |
| இந்தியாவின் மின்சாரத்துறை **·**  இந்தியாவின் காற்றுத் திறன் துறை **·**  இந்தியாவின் சூரிய ஆற்றல் துறை |
மனித மண்டையோட்டின் எளிமைப்படுத்திய பக்கத் தோற்றம்.
மனித மண்டையோட்டின் எளிமைப்படுத்திய முன்புறத் தோற்றம்.
மனிதர்களில், வளர்ந்தவர்களின் **மண்டையோடு** பொதுவாக 22 எலும்புகளால் ஆனது. இவற்றுள், கீழ்த் தாடை எலும்பு தவிர்ந்த எனையவை அசையாத, தையல் மூட்டுக்களால் ஒன்றுடன் ஒன்று பிணைக்கப்பட்டவை.

மூளையையும், மூளைத் தண்டையும் சுற்றி அமைந்த பாதுகாப்புக் கவசமான மண்டை அறை எட்டு எலும்புகளைக் கொண்டது. முகத்தைத் தாங்கும் எலும்புகள் பதினான்கு ஆகும். நடுக்காதுச் சிற்றெலும்புகள் ஆறு, பொட்டு எலும்புகளினால் மூடப்பட்டுள்ளன. பிற மண்டையோட்டு எலும்புகளுடன் பொருத்தப்படாது இருப்பதனால், குரல்வளையைத் தாங்கும் எலும்பு பொதுவாக மண்டையோட்டின் ஒரு பகுதியாகக் கணிக்கப்படுவதில்லை.

மண்டையோட்டில், மூச்சுத் தோலிழைமங்களால் மூடப்பட்டனவும், வளி நிரம்பியனவுமான குழிப்பைகள் காணப்படுகின்றன. இக் குழிப்பைகளின் செயற்பாடு என்ன என்பது விவாதத்துக்கு உரியதாகவே உள்ளது. எனினும் இவை, மண்டையோட்டின் பலத்தை அதிகம் குறைக்காமல் அதன் நிறையைக் குறைக்க உதவுகின்றன. இவை குரலில் ஏற்படுகின்ற ஒத்ததிர்வுக்கும் உதவுவதுடன், மூக்கு வழியாக உள்ளிழுக்கப்படும் வளியை வெப்பமாகவும், ஈரப்பற்றுடனும் வைத்திருக்கவும் பயன்படுகின்றன.

இவற்றையும் பார்க்கவும்
----------------------

மனித எலும்புகள் பட்டியல்

உடல் உறுப்புக்கள்
**சாக் காசினி** (*Jacques Cassini*, 18 பெப்ரவரி 1677 – 16 ஏப்ரல் 1756) என்பவர் ஒரு பிரான்சிய வானியலாளரும், புகழ்பெற்ற இத்தாலிய வானியலாளர் ஜியோவன்னி டொமினிகோ காசினியின் மகனும் ஆவார்.

காசினி பாரிசு வான்காணகத்தில் பிறந்தார். இவர் 17-ஆவது அகவையில் பிரெஞ்சு அறிவியல் கழகத்தில் இணைத்துக் கொள்ளப்பட்டார். 1696 இல் இலண்டன் அரச கழகத்தில் ஆய்வாளராக இணைந்து, 1706 இல் கணக்கியல் மேலாளரானார். 1712 இல் பாரிசு வான்காணகத்தில் தந்தையின் இடத்துக்கு நியமிக்கப்பட்டார். 1713 இல் 1713 இல் அவர் பாரிசு நெடுவரையை விரிவுபடுத்தி, டன்கிர்க்கில் இருந்து பெர்பிக்னன் வரை நெடுவரையின் வளைவை அளந்து, அதன் முடிவுகளை Traité de la grandeur et de laFigure de la Terre (1720) என்ற தலைப்பில் வெளியிட்டார். நெடுவரை வளைவின் அளவுக்கான அவரது இரண்டு தனித்தனிக் கணக்கீடுகள் புவியின் ஆரையை 6,375.937 கிமீ, 6,371.860 கிமீ ஆகத் தந்தன.

இவர் 1740 இல் "வானியல் கூறுகள்" (*Eléments d'astronomie*) என்ற நூலையும், சனியின் செயற்கைக்கோள்கள் பற்றிய முதலாவது பட்டியலை வெளியிட்டார்.

சிறுகோள் ஒன்று இவரது நினைவாக 24102 சாக்காசினி எனப் பெயரிடப்பட்டது.

மேற்கோள்கள்
-----------

1. 1 2   ஒன்று அல்லது மேற்பட்ட முந்தைய வரிகள்  தற்போது பொது உரிமைப் பரப்பிலுள்ள நூலிலிருந்து உரையைக் கொண்டுள்ளது: Clerke, Agnes Mary (1911). "Cassini s.v. Jacques Cassini". *பிரித்தானிக்கா கலைக்களஞ்சியம்* (11th) **5**.  Cambridge University Press.
2. ↑  Traité de la grandeur et de la figure de la terre, Jacques Cassini, 1723. pp.182-3 & pp.302

வெளி இணைப்புகள்
---------------

* O'Connor, John J.; Robertson, Edmund F. "சாக் காசினி", *MacTutor History of Mathematics archive*, புனித ஆண்ட்ரூசு பல்கலைக்கழகம்.
* கணித மரபியல் திட்டத்தில் சாக் காசினி
* Paris Observatory digital library

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* Spain
* France
* BnF data
* Catalonia
* ஜெர்மனி
* Israel
* Belgium
* United States
* செக் குடியரசு
* கிரேக்கம்
* நெதர்லாந்து
* போர்த்துகல்
* Vatican

 |
| கல்விசார் | 
* CiNii
* MathSciNet
* Mathematics Genealogy Project
* zbMATH

 |
| கலைஞர் | 
* Scientific illustrators

 |
| மக்கள் | 
* Deutsche Biographie

 |
| மற்றவை | 
* SNAC
* IdRef

 |
எட்வார்டு வைட் ஜெமினி 4 பயணத்தின்போது விண்நடை பயில்கிறார்.
**மனித விண்வெளிப்பறப்பு** என்பது, மனிதப் பணிக்குழுவினரும் சில சமயங்களில் பயணிகளையும் கொண்ட விண்வெளிப்பறப்புக்கள் ஆகும். இந்த இயல்பு, இயந்திரங்களால் இயக்கப்படும் விண்வெளிப்பறப்பிலிருந்தும், தொலைவில் இருந்து இயக்கப்படும் பறப்புக்களில் இருந்தும், மனித விண்வெளிப்பறப்பை வேறுபடுத்துகின்றது. தற்போதைய நிலையில் (2008), அமெரிக்க விண்வெளிப் பயணத் திட்டம், ரஷ்ய சோயூஸ் திட்டம், சீன சென்சூ திட்டம் என்பன மட்டுமே முனைப்பாக மனித விண்வெளிப்பறப்புக்களை நடத்தியுள்ளன.

மனித விண்வெளிப்பறப்பின் தொடக்க முயற்சிகள்
-----------------------------------------

கிறிஸ்து ஆண்டுகளின் தொடக்க காலத்தில் கிரேக்கரான லூசியான் என்பவர் விண்வெளிப்பறப்புப் பற்றிய *உண்மை வரலாறுகள்* (True Histories) என்னும் நூல் ஒன்றை எழுதினார். இந்நூல் சூரியனுக்கும், சந்திரனுக்கும் சென்றது பற்றிய புழுகுகளும், நம்பமுடியாத கதைகளும் கொண்ட ஒரு பயணக்கதை ஆகும். இன்று இதைக் கடந்த கால மக்களின் ஒரு கற்பனையாகப் புறந்தள்ளி விடலாம். ஆனாலும், அக்கால மக்களிடையே விண்வெளி பற்றியும், விண்வெளிப்பயணம் பற்றியும் ஆர்வத்தைத் தூண்டியது என்ற அளவில் இந் நூல் குறிப்பிடத்தக்கது ஆகும்.

1638 ஆம் ஆண்டில் இங்கிலாந்தைச் சேர்ந்த கிறிஸ்தவ எழுத்தாளரான வில்க்கின்ஸ் என்பவர் சந்திரப் பயணம் பற்றி நூலொன்றை எழுதியதுடன், அதற்கான நான்கு வழிமுறைகள் குறித்தும் குறிப்பிட்டார். 1945 ஆம் ஆண்டில் அமெரிக்க எழுத்தாளரான ஹேர்பர்ட் எஸ், சிம் என்பவர் சீனாவில் நிலவிய பழங்கதை ஒன்று பற்றிக் குறிப்பிட்டுள்ளார். இதன்படி சீனாவில், மிங் மரபுக் காலத்தின் தொடக்கத்தில் வாழ்ந்த அறிவியலாளரான வான் ஹூ என்பவர் வாணங்களின் உதவியுடன் விண்வெளிக்குச் செல்ல முயன்றாராம். 47 வாணங்களை ஒரு இருக்கையுடன் பிணைத்து அதில் இருந்தபடியே வாணங்களைக் கொழுத்தினாராம். புகை மண்டலத்துடன் இருக்கை மேலே கிளம்பியது. மேலே போன வான் ஹூ திரும்பவில்லை என்பது கதை.

வரலாறு
------

மனித வெண்வெளிப்பறப்பு 1961 ஆம் ஆண்டு ஏப்ரல் 12 ஆம் நாள் யூரி ககாரின் என்னும் ரஷ்யரை ஏற்றிச் சென்ற வஸ்தோக் 1 என்னும் விண்கலப் பறப்புடன் தொடங்கியது. இது சோவியத் ஒன்றியத்தினால் ஏவப்பட்டது. 1963 ஜூன் 16 ஆம் நாள், சோவியத் ஒன்றியத்தினால் ஏவப்பட்ட வஸ்தோக் 6 என்னும் இன்னொரு கலம் விண்வெளிக்குச் சென்ற முதல் பெண்ணான வலன்டீனா தெரஸ்கோவாவை ஏற்றிச் சென்றது. இவ்விரு விண்கலங்களுமே வஸ்தோக் 3கேஏ என்னும் ஏவுகணை மூலம் ஏவப்பட்டன. சோவியத் ஒன்றியத்தைச் சேர்ந்த அலெக்சி லியோனொவ் என்பவரே முதலில் விண்வெளியில் நடந்தவராவார். 1965 ஆம் ஆண்டு மார்ச் 8 ஆம் நாள் தான் சென்ற வஸ்ஹோத் 2 என்னும் கலத்தில் இருந்து வெளியேறி இவர் இச் சாதனையை நிகழ்த்தினார். சுவெட்லானா சவீத்ஸ்கயா என்பவரே இது போன்ற சாதனையை நிகழ்த்திய முதல் பெண் ஆவார். இது 1984ஆம் ஆண்டு ஜூலை 25 ஆம் நாள் நிகழ்ந்தது.
**ஐக்கிய அமெரிக்காவில் தமிழ் கல்வி** என்பது ஐக்கிய அமெரிக்காவில் தமிழ் மொழியைக் கற்ற இருக்கும் வழிமுறைகள், தமிழ் கல்வியின் நிலைமை என்பவற்றைப் பற்றியது. அமெரிக்காவில் சில பல்கலைக்கழகங்களில் தமிழ் மொழி, தமிழியல் பாடங்கள் உண்டு. ஒரு பல்கலைக்கழகத்தில் தமிழ் இருக்கை ஒன்றும் உள்ளது. பல தன்னார்வலர்களும் தமிழ் வகுப்புக்களை நடத்துகிறார்கள்.

அமெரிக்கத் தமிழ்/தமிழியல் பேராசிரியர்கள்/ஆய்வாளர்கள்
----------------------------------------------------

* பேரா. Sascha Ebeling - சிக்காகோ பல்கலைக்கழகம்
* பேரா. ஜோர்ஜ் எல். ஹார்ட் - கலிபோர்னியா பல்கலைக்கழகம் (பெர்க்லி) - புறநானூறு
* பேரா. Dennis McGilvray - University of Colorado at Boulder - கிழக்கிலங்கைத் தமிழர் இன அடையாளம்
* Kitana Ananda -  பரணிடப்பட்டது 2016-03-05 at the வந்தவழி இயந்திரம்

தமிழ் வகுப்புகள்
----------------

தமிழியல் மாநாடுகள்
------------------

தமிழ்ப் பள்ளிகள்
----------------

### அட்லாண்டா

அட்லாண்டாவில், ஜியார்ஜியா அங்கீகாரக் குழுவின் ஏற்பு பெற்ற சில தமிழ்ப் பள்ளிகள் இயங்குகின்றன. இவை கலிஃபோர்னியா தமிழ் அக்காதமியின் பாடத்திட்டத்தை பயன்படுத்துகின்றன. இவற்றில் சில நூறு மாணவர்கள் பயில்கின்றனர்.

* பாரதி தமிழ்ப் பள்ளி, ரிவர்டேல்
* ஆல்ஃபரெட்டா தமிழ்ப் பள்ளி,
* லில்பர்ன் தமிழ்ப் பள்ளி
* மரியெட்டா தமிழ்ப் பள்ளி
* தமிழ் அருவி கலைக் கூடம்
**தியாகசமுத்திரம் மகாலிங்க சுவாமி கோயில்** தமிழ்நாட்டில் தஞ்சாவூர் மாவட்டம், தியாகசமுத்திரம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் மகாலிங்கசுவாமி, சுகுந்த குந்தலாம்பிகை சன்னதிகளும், விநாயகர், முருகன், நவக்கிரகம், சண்டிகேஸ்வரர், கஜலெட்சுமி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. மாசி மாதம் சிவன்ராத்திரி முக்கிய திருவிழாவாக நடைபெறுகிறது. மாதபிரதோஷம் மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சத்ய நாதெல்லா** மைக்ரோசாப்ட் நிறுவனத்தின் முதன்மை செயல் அதிகாரி ஆவார். ஸ்டீவ் பால்மரை தொடர்ந்து அவரது நியமனம் பெப்ரவரி 4, 2014 அன்று, மைக்ரோசாப்டால் அறிவிக்கப்பட்டது. முன்னதாக இவர் மைக்ரோசாப்ட் நிறுவனத்தின் கணிமை இயக்குதளங்களையும், உருவாக்குநருக்கான கருவிகளையும், மேகக் கணிமை போன்றவற்றை உருவாக்கி நடத்தியுள்ளார்.

சொந்த வாழ்க்கை
--------------

ஐதராபாத்தில் பிறந்த சத்ய நாடெல்லா, மணிப்பால் பல்கலைக்கழகத்தில் மின்னணுவியல் மற்றும் தொலைத்தொடர்புப் பொறியியலில் இளங்கலை பட்டம் பெற்றார். முன்னதாக ஐதராபாத்தின் பேகம்பட் பகுதியில் உள்ள ஐதராபாத்து பொதுப் பள்ளியில் பயின்றார். விஸ்கான்சின் பல்கலைகழகத்தின் மில்வாக்கி வளாகத்தில், கணினி அறிவியல் துறையில் பட்டமேற்படிப்பு முடித்தார். பின்னர் அவர் சிக்காகோ பல்கலைக்கழகத்தில் உள்ள பூத் வணிக மேலாண்மைப் பள்ளியில் முதுகலை பட்டம் பெற்றுள்ளார். இவருக்கு திருமணமாகி 3 குழந்தைகள் உள்ளனர். முன்னதாக நாடெல்லா தற்போது ஆரக்கிள் நிறுவனத்தின் அங்கமாக உள்ள சன் மைக்ரோசிஸ்டம்சில் வேலை பார்த்துள்ளார். இவர் 1992ஆம் ஆண்டு மைக்ரோசாப்ட் நிறுவனத்தில் சேர்ந்தார்.

மைக்ரோசாப்ட் நிறுவனத்தில் இவரது பங்கு
-------------------------------------

மைக்ரோசாப்ட் நிறுவனத்தில் நீண்ட காலம் பணியாற்றியுள்ள அவர் 'பிங்' தேடுபொறி (Bing) திட்டத்தில் ஒரு முக்கிய பொறுப்பு வகித்து அது வளர உதவியுள்ளார். தகவல்தளம், விண்டோஸ் சர்வர் மற்றும் உருவாக்குனர் கருவிகள் போன்ற மைக்ரோசாப்ட்டின் மிக பிரபலமான தொழில்நுட்பங்களில் சிலவற்றை மேகக்கணிமையின் பயன்பாட்டுக்கு கொண்டுவந்துள்ளார். மேகக்கணிமை வெளியிடான மைக்ரோசாப்ட் ஆபிஸ் 365ல் பங்காற்றியுள்ளார்.

விருது
------

* பத்மபூசண் விருது (2022)

மேற்கோள்கள்
-----------

1. ↑  "Microsoft names India-born Satya Nadella as CEO, Bill Gates steps aside as Chairman". ஐபிஎன் லைவ். 5 பெப்ரவரி 2014. 2015-01-02 அன்று மூலம் பரணிடப்பட்டது. 6 பெப்ரவரி 2014 அன்று பார்க்கப்பட்டது. Unknown parameter `|=` ignored (உதவி)
2. ↑
3. ↑  ?
4. ↑  "Padma Awards 2022: Full list of 128 recipients named for civilian honours". *Hindustan Times* (ஆங்கிலம்). 2022-01-25. 2022-01-25 அன்று பார்க்கப்பட்டது.

வெளியிணைப்புகள்
---------------

* Satya Nadella is new Microsoft CEO
* Nadella, Cricket, and Microsoft
* ‘Nadella was a quiet and reserved student’
**தியாகராஜன் சதாசிவம்** (செப்டம்பர் 4, 1902 - நவம்பர் 22, 1997) இந்தியாவின் முன்னணி விடுதலைப் போராட்ட வீரரும், பாடகரும், பத்திரிகையாளரும், திரைப்படத் தயாரிப்பாளரும் ஆவார். இரா. கிருஷ்ணமூர்த்தியுடன் இணைந்து கல்கி வார இதழைத் தொடங்கியவர். கிருஷ்ணமூர்த்தியின் இறப்புக்குப் பின்னர் கல்கி இதழின் ஆசிரியராகப் பணியாற்றியவர். இவர் பிரபல கருநாடக இசைப் பாடகி எம். எஸ். சுப்புலட்சுமியின் கணவர் ஆவார்.

வாழ்க்கைக் குறிப்பு
-------------------

கல்கி சதாசிவம் திருச்சி ஆங்கரை என்ற ஊரில் தியாகராஜன் ஐயர், மங்களம் ஆகியோரின் 16 பிள்ளைகளில் மூன்றாவதாகப் பிறந்தார். லாலா லஜபதி ராய், பிபின் சந்திர பால், பால கங்காதர திலகர், அரவிந்தர் ஆகியோரின் பேச்சுக்களால் கவரப்பட்ட சதாசிவம் இளம் வயதிலேயே விடுதலை இயக்கத்தில் தன்னை இணைத்துக் கொண்டார். சுப்பிரமணிய சிவாவைக் குருவாக ஏற்றுக் கொண்டார். இதனால் பள்ளியில் இருந்து விலகி பாரத சமாச இயக்கத்தில் இணைந்தார். பின்னர் இராசகோபாலாச்சாரி, மகாத்மா காந்தி ஆகியோரின் பால் ஈர்க்கப்பட்டு அறப் போராட்டத்தில் ஈடுபட்டார்.

மூத்த மனைவி அபிதகுஜாம்பாள் வாயிலாக இராதா, விஜயா ஆகியோர் இவரின் பெண் பிள்ளைகள் ஆவர். 1936 சூலையில் சுப்புலட்சுமியை சந்தித்தார். முதல் மனைவி இறந்ததை அடுத்து சுப்புலட்சுமியை 10 சூலை 1940 அன்று மறுமணம் புரிந்தார்.

திரைப்படத் தயாரிப்புகள்
-----------------------

இவர் தன் மனைவி எம். எஸ். சுப்புலட்சுமியுடன் இணைந்து சந்திர பிரபா சினிடோன் எனும் திரைப்பட தயாரிப்பு நிறுவனத்தை நிறுவி, 1939-இல் சகுந்தலை எனும் திரைப்படத்தை தயாரித்தார்.இத்திரைப்படத்தில் எம். எஸ். சுப்புலெட்சுமி சகுந்தலா கதாபாத்திரத்தில் நடித்தார்.

மேற்கோள்கள்
-----------

1. ↑  Rediff on the Net:Freedom Fighter Sadasivam Dead
2. ↑  Sadasivam was Spartan Gandhian,PTI, November 21, 1997
3. ↑
கரவைக் கிழார் உடன் குழப்பிக் கொள்ளாதீர்கள்.

**கரவை ஏ. சி. கந்தசாமி** (29 செப்டம்பர் 1938 - திசம்பர் 31, 1994) ஈழத்து இடதுசாரி அரசியல்வாதி, தொழிற்சங்கவாதி, பேச்சாளர், கவிஞர் எனப் பன்முகம் கொண்டவர்.

அரசியலில்
---------

இடதுசாரி இயக்கத்தில் தன்னை ஈடுபடுத்திக் கொண்ட கரவை கந்தசாமி 61ம் ஆண்டிலிருந்து 63ம் ஆண்டு வரை கம்யூனிஸ்டுக் கட்சியின் தேசாபிமானி பத்திரிகையின் ஆசிரியர் குழுவிலிருந்துள்ளார். 1960களில் இலங்கைப் பொதுவுடைமைக் கட்சி இரண்டாகப் பிரிந்தபோது நா. சண்முகதாசனுடன் பீக்கிங் சார்பு கம்யூனிஸ்ட் கட்சியில் சேர்ந்தார். சண்முகதாசன் அவர்கள் தமது கட்சிக்காக முதன் முதலாக வெளியிட்ட 'தொழிலாளி' பத்திரிகையை கந்தசாமி பதிப்பித்து வெளியிட்டார். மலையகத்தில் செங்கொடி தொழிற்சங்கத்தில் இணைந்து செயல்பட்டார். 1971 இல் இலங்கையில் மக்கள் விடுதலை முன்னணியினர் அரசுக்கு எதிராகக் கிளர்ச்சியில் ஈடுபட்ட போது, என். சண்முகதாசனுடன் இவரும் கைது செய்யப்பட்டு, ஓராண்டுக்கு மேல் சிறையில் அடைக்கப்பட்டார்.

ஈழத் தமிழ்ப் போராளிக் குழுவான புளொட் அமைப்பின் அரசியல் பிரிவான சனநாயக மக்கள் விடுதலை முன்னணியின் துணைத் தலைவராக 1994 பொதுத்தேர்தலில் புளொட் கட்சியின் சார்பில் யாழ்ப்பாண மாவட்டத்தில் போட்டியிட்டார்.

படுகொலை
-------

கரவைக் கந்தசாமி 1994 டிசம்பர் 31 அன்று இரவு கொழும்பு, தெகிவளையில் உள்ள அவரது வீட்டில் வைத்து இனந்தெரியாதோரால் படுகொலை செய்யப்பட்டார்.

மேற்கோள்கள்
-----------

1. ↑  "பல்கலைக்கழக கல்வியை பெற முடியாதது கவலை". தினகரன் வாரமஞ்சரி. 31 திசம்பர் 2016 அன்று மூலம் பரணிடப்பட்டது. 31 திசம்பர் 2016 அன்று பார்க்கப்பட்டது.

வெளி இணைப்புகள்
---------------

* 

கரவை ஏ. சி. கந்தசாமி
**இலாரன்சு ஆக்பென்** (*Lawrence Hogben*, 14 ஏப்பிரல் 1916 – 20 சனவரி 2015) என்பவர் நியூசிலாந்திற் பிறந்த அரச கடற்படை அலுவலரும் வானிலையியலாளரும் ஆவார். இவர் 1944இல் இரண்டாம் உலகப் போர் நட்புநாடுகளுக்காக நார்மண்டியில் தரையிறங்கலுக்காகத் தேவையான வானிலையியல் தரவுகளை முன்கணித்தவர். இவர் 1941ஆம் ஆண்டின் கிரீக்சுகடற்படைப் போரிலும் ஈடுபட்டுள்ளார். இதில் பிசுமார்க் போர்க்கப்பலைத் தேடி வேட்டையாடினார். மேலும் இவர் பேரண்டுக் கடற்போரிலும் 1942இல் கலந்துகொண்டார். எனவே போர்ச்சேவைகளுக்காக இவருக்கு பிரித்தானிய ஒன்றிய அரசின் தகவுறு சிலுவைச் சேவை விருது, அமெரிக்காவின் மணிவெண்கல நாண்மீன் பதக்கம் ஆகியன தரப்பட்டன. இரண்டாம் உலகப் போர் முடிந்ததும் குடிநல வானிலையாளராகப் பணிபுரிந்தார். பின்னர் ஐரோப்பா முழுவதும் உள்ள பல்வேறு இடங்களில் இம்பீரியல் வேதியியல் தொழிலகத்துக்காகப் பணிபுரிந்தார். வாழ்க்கையின் பிற்பகுதியில் தென்பிரான்சில் ஓய்வு பெற்றார். இவர் பன்னாட்டு ரோட்டரி சங்கத்தின் முனைவான உறுப்பினராக இருந்தார்.

இளமையும் கல்வியும்
------------------

மேற்கோள்கள்
-----------

1. 1 2 3 4  "Lawrence Hogben, D-Day meteorologist – obituary". *த டெயிலி டெலிகிராப்*. 4 March 2015. 22 மார்ச் 2015 அன்று பார்க்கப்பட்டது.

வெளி இணைப்புகள்
---------------

* "Lawrence Hogben obituary". *தி டைம்ஸ்*. 28 January 2015. (Subscription required (help)). Cite uses deprecated parameter `|subscription=` (உதவி)
* "Bad weather nearly brought down D-Day". *த டெயிலி டெலிகிராப்*. 5 June 2004.
**அம்போதரங்கம்** என்பது பாவகைகளில் ஒன்றான கலிப்பாவின் ஒரு உறுப்பாகும். இது அப் பாவகையில் தரவு, தாழிசை, அராகம் என்னும் உறுப்புகளைத் தொடர்ந்து நான்காவது உறுப்பாக வரும்.

அம்பு = தண்ணீர் ; தரங்கம் = அலை. நீரில் அடிக்கும் அலை பெரிதாகத் தொடங்கித் தேய்ந்து கரையோரத்தில் சேரும் போது சுருங்கி முடியும். அது போல நாற்சீரடி, முச்சீரடி, இருசீரடி என அடுத்தடுத்து வரும் உறுப்பு அம்போதரங்கம் எனப்பட்டது. 
இதற்குச் சொற்சீரடி (ஒரு சொல்லே ஒரு சீராக வருவதால்), அசையடி (ஓர் அசையே சீராக வரும் அடிகள் கொண்டிருப்பதால்) என்ற வேறு பெயர்களும் உண்டு. சீர் எண்ணிக்கை கொஞ்சம் கொஞ்சமாகக் குறைந்து வருவதால் "**எண்**" எனும் பெயரும் உண்டு.

எடுத்துக்காட்டு
---------------

வாட்போக்கி கலம்பகத்தில் வரும் பின்வரும் வரிகள் அம்போதரங்கத்திற்கு எடுத்துக்காட்டாக அமைகின்றன

  

1. துருவொரு தயையினைந் தொழிலி யற்றியு

மருவொரு தொழிலுமில் லாத மாட்சியை;
2. பெண்ணொரு பாலுறு பெற்றி மேவியு 

மெண்ணொரு விகாரமு மிலாத காட்சியை.
(இவை இரண்டும் நாற்சீரடி அம்போதரங்கம்.)

1. உள்ளொளி யாகிந்ன் றுணர்த்துந் தன்மையை;
2. வெள்ளொளி விடைமிசை விளங்கு நன்மையை;
3. அம்புல நடுப்புகுந் தாடுங் கூத்தினை;
4. நம்பல மெனப்பலர் நவிலுஞ் சோத்தினை.

(இவை நான்கும் நாற்சீரடி அம்போதரங்கம்.)

1. சடைநெடு முடியமர் செல்லினை;
2. தவமுயல் பவர்வினை கல்லினை;
3. கடையரு வடவரை வில்லினை;
4. கவினுற நெடுமறை சொல்லினை;
5. மிடைவலி யினர்தரு பல்லினை;
6. விசயனொ டெதிர்பொரு மல்லினை;
7. அடைதரு மிடையதள் புல்லினை;
8. அளவிட லரியதொ ரெல்லினை;

(இவை எட்டும் முச்சீரடி அம்போதரங்கம்.)

1. அருள் கொடுத்தனை;
2. இருள் கொடுத்தனை;
3. ஆல மாந்தினை;
4. சூல மேந்தினை;
5. இசைவி ரித்தனை;
6. வசையி ரித்தனை;
7. எங்கு நீடினை;
8. சங்கு சூடினை;
9. மதிய ணிந்தனை;
10. கொதித ணிந்தனை;
11. மழுவ லத்தினை;
12. தொழுந லத்தினை;
13. பொருவி றந்தனை;
14. கருவ றந்தனை;
15. பொய்யி னீங்கினை;
16. மெய்யி னோங்கினை.

(இவை பதினாறும் இருசீரோரடி அம்போதரங்கம்.)

மேற்கோள்கள்
-----------

* தமிழ் இணையக் கல்விக்கழகப் பாடம்
* திருவாவடுதுறை ஆதீனத்து மஹாவித்வான் திரிசிரபுரம் ஸ்ரீ மீனாட்சிசுந்தரம் பிள்ளையவர்களின் பிரபந்தத்திரட்டு - பகுதி 9 (947 -1048) வாட்போக்கிக்கலம்பகம்
**மிக்கேலாஞ்சலோ மெரீசி தா கரவாஜியோ** (இத்தாலிய ஒலிப்பு: [karaˈvaddʒo]; மிலன், 29 செப்டம்பர் 1571 – 18 ஜூலை? 1610) உரோமை, நாபொலி, மால்ட்டா மற்றும் சிசிலி ஆகிய இடங்களில் 1592 (1595?) முதல் 1610 வரை பணியாற்றிய இத்தாலிய ஓவியர் ஆவார். இவரின் ஓவியங்கள் மனிதர்களின் உடலியல் மற்றும் உணர்ச்சி நிலைகளை துல்லியமாகப் படம் பிடித்ததாலும், இவர் ஒளியினை வியத்தகு முறையில் பயன்படுத்தியதாலும் இவரின் ஓவியங்கள் பரோக் ஓவியக்கலையின் துவக்ககாலத்தில் அதிக செல்வாக்கு செலுத்தியது.

மிலன் நகரில் ஓவியம் பயின்ற இவர் உரோமையில் இருந்த அரண்மனைகளிலும் கோவில்களிலும் படங்கள் வரைய உரோமைக்கு வந்தார். கத்தோலிக்க மறுமலர்ச்சிக்கால ஓவியர்களில் இவர் குறிக்கத்தக்கவர். இவரின் ஓவிய முறை தீவிரவாத மெய்மையிய வகையாகவும், சில இடங்களில் மிகைப்படுத்தப்பட்ட சியாரோஸ்கியூரோவாகவும் இருந்தது. இப்பயன்பாடு ஓவியக்கலையில் தனிப் பிரிவையே (tenebrism) துவங்கியது.

இவர் மிக இள வயதிலேயே புகழின் உச்சிக்குச் சென்றாலும், இவர் மிகவும் முரட்டுக் குணமுடையவராக இருந்தார். 1606இல் நடந்த பூசலில் இவர் ஒருவரைக் கொன்றதால் இவரின் தலையைக் கொணர்வோருக்கு பரிசுத்தொகை அளிப்பதாக அறிவிக்கப்பட்டது. அதனால் இவர் உரோமையிலிருந்து 1608இல் மால்டாவுக்கும், 1609இல் நேபல்சுக்கும் தப்பி ஓடினார். அங்கேயும் பூசல்களில் ஈடுபட்டதால் பல எதிரிகளை உருவாக்கிக்கொண்டார். ஒரு ஆண்டுக்குப்பின்னர் தமது 38ஆம் அகவையில், புதிர் நிறைந்த சூழ்நிலையில் காய்ச்சலினால் இறந்தார்.

அவர் வாழ்ந்த போது மிகவும் புகழுடன் இருந்தாலும், இவரது மரணத்திற்குப் பின்னர் விரைவில் இவரின் புகழ் மறைந்தது. மேற்கத்திய கலையின் வளர்ச்சியில் இவரின் குறிக்கத்தக்கத் தன்மை 20ஆம் நூற்றாண்டிலேதான் மீண்டும் உணரப்பட்டது. இருப்பினும் இவரின் சமகாலத்தவரிலும், இவருக்குப்பின் வந்தோரிலும் இவரின் தாக்கம் அதிகமாக இருந்தது. குறிப்பாக பீட்டர் பவுல் ரூபென்ஸ், ரெம்பிரான்ட் முதலியோரின் ஓவியங்களில் இவரின் தாக்கம் நேரடியாகவோ அல்லது மறைமுகமாகவோ வெளிப்படுகின்றது.

மேற்கோள்கள்
-----------

1. ↑  Vincenzio Fanti (1767) (in Italian). *Descrizzione Completa di Tutto Ciò che Ritrovasi nella Galleria di Sua Altezza Giuseppe Wenceslao del S.R.I. Principe Regnante della Casa di Lichtenstein*. Trattner. பக். 21. .
2. ↑  "Italian Painter Michelangelo Amerighi da Caravaggio". Gettyimages.it. 2013-07-20 அன்று பார்க்கப்பட்டது.
3. ↑  "Caravaggio, Michelangelo Merisi da (Italian painter, 1571-1610)". Getty.edu. 2012-11-18 அன்று பார்க்கப்பட்டது.
4. ↑  Harris, Ann Sutherland, Seventeenth-century Art & Architecture (Upper Saddle River: Pearson/Prentice Hall, 2008).
5. ↑  Quoted in Gilles Lambert, "Caravaggio", p.8.
**பிலோ** (*Philo*, கிரேக்க மொழி: Φίλων *பிலோன்*; கிமு. 154/3 – 84/3) இலாரிசா நகரத்தைச் சேர்ந்த கிரேக்க மெய்யியலாளர் ஆவார். இவர் கிளிட்டோமாக்கசு என்பவரின் மாணவர். அவருக்குப் பிறகு இவர் பிளாட்டோனியக் கல்விக்கழகத்தின் தலைமையேற்றார். அக்கல்விக்கழகத்தை அழித்த முதல் மித்ரிதாடிகப் போரின் போது இவர் உரோமுக்குப் பயணமானார். அங்கு இவரது விரிவுரைகளைச் சிசெரோ கேட்டார் எனக் கூறப்படுகிறது. இவரது எழுத்துகள் ஏதும் கிடைக்கவில்லை. இவர் கல்விக்கழக ஐயுறவுவாதி. இவருக்கு முன்பிருந்த கிளிட்டோமாக்கசையும் கார்னியாடெசையும் போல இவரும் வாழ்வோடு சமனமான ஐயுறவுவாதக் கண்ணோட்டத்தைக் கொண்டிருந்தார். உறுதியற்ற நடைமுறை நம்பிக்கைகளுக்கு இசைவு தந்தார்.

குறிப்புகள்
-----------

1. ↑  Tiziano Dorandi, *Chapter 2: Chronology*, in Algra et al. (1999), *The Cambridge History of Hellenistic Philosophy*, page 48. Cambridge.

மேலும் படிக்க
-------------

* Brittain, Charles, *Philo of Larissa* (Oxford University Press, 2001) ISBN 0-19-815298-1

வெளி இணைப்புகள்
---------------

* Philo of Larissa entry  by Charles Brittain in the *Stanford Encyclopedia of Philosophy*
* This article incorporates text from a publication now in the பொது உரிமைப் பரப்பு: Christian A. Brandis (1870). "Philon (3. the Academic)". *Dictionary of Greek and Roman Biography and Mythology* **3**.
சங்க காலத்தில் மருத நிலத்து வேளாண் மகளிர் **உழத்தியர்** என்ற பொதுச்சொல்லால் அழைக்கப்பட்டனர். வேளாண்மைத் தொழில் செய்யும் மாந்தர் உழவர் எனப்பட்டமை போல் வேளாண் தொழிலுக்குத் துணைபுரிந்த உழவரின் மனைவியர் உழத்தியர் எனப்பட்டனர். மருதநில மக்களின் செயல்பாடுகள் சங்க இலக்கியங்களில் பரவலாகச் சொல்லப்பட்டுள்ளன.
உழவர்கள் மாடுகள் பூட்டிய ஏர்களைக் கொண்டு நிலத்தை உழுவர். மகளிர் நெல் நாற்றுக்களை நடும்முன் தம் கால்களால் சேற்றை மிதிப்பர். பின் நெல் நாற்றுக்களை நடுவர்.

```
   பைஞ்சாய் கொன்ற மண்படு மருப்பின்
   கார்ஏறு  பொருத கண்அகன் செறுவின்
   உழாஅ நுண்தொளி நிரவிய வினைஞர்
   முடிநாறு அழுத்திய நெடுநீர்ச் செறுவல்  (புறம். 209-212)
```

களைகளைப் பறிப்பர். அறுவடை செய்து தலையில் சுமந்து வந்து களத்தில் சேர்ப்பர். நெல்லடித்த பின்பு முறத்தைக் கொண்டு காற்றிலே நெல்லைத் தூற்றி எடுப்பர். 

```
   புனல் ஆடு மகளிர் கதுமென் குடைய
   கூனி குயத்தின் வாய்நெல் அரிந்து
   .......................
   .......................
   சாலிநெல்லின் சிறைகொள்வே         (பெரும்பாண். 241-247)
```

தானியங்களைக் குதிர்களில் சேமித்து, தானும் உண்டு பிறருக்கும் கொடுத்து வாழ்வார்கள்.
**வெங்கலச்செட்டிக்குளம் பிரதேச செயலாளர் பிரிவு** (*Vengalacheddikulam Divisional Secretariat*) இலங்கையின் வவுனியா மாவட்டத்தில் உள்ள ஒரு நிர்வாக அலகாகும். வவுனியா மாவட்டம் யாழ்ப்பாணக் குடாநாட்டுக்குத் தெற்கே வன்னியில் வடமாகாணத்தின் தெற்கு எல்லையில் அமைந்துள்ளது. வவுனியா பிரதேச செயலாளர் பிரிவு துணை நிர்வாக அலகுகளாக 20 கிராம அலுவலர் பிரிவுகளைக் கொண்டுள்ளது.

* ஆண்டியாபுளியங்குளம்,
* செட்டிக்குளம்,
* கிறிஸ்தோகுளம்,
* கங்கன்குளம்,
* கன்னாட்டி,
* கந்தசாமிநகர்,
* குருக்கள்புதுக்குளம்,
* முகத்தான்குளம்,
* முதலியாகுளம்,
* நேரியகுளம்,
* பெரியகாடு,
* பெரியபுளியங்குளம்,
* பெரியதம்பனை,
* பிரமனாலங்குளம்,
* சின்னச்சிப்பிக்குளம்,
* சூடுவெந்தபுலவு,
* பாவற்குளம்,

ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் தெற்கிலும், மேற்கின் ஒரு பகுதியிலும் அநுராதபுரம் மாவட்டமும், மேற்கில் எஞ்சிய பகுதியிலும், வடக்கிலும் மன்னார் மாவட்டமும், மேற்கில் வவுனியா பிரதேச செயலாளர் பிரிவு, வவுனியா தெற்கு பிரதேச செயலாளர் பிரிவு என்பனவும், எல்லைகளாக உள்ளன.

இப்பிரிவு 408 சதுர கிலோமீட்டர் பரப்பளவு கொண்டது.

குறிப்புக்கள்
-------------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

வெளியிணைப்புக்கள்
-----------------

* வவுனியா மாவட்ட நிர்வாகப் பிரிவுகளைக் காட்டும் நிலப்படம்
[*தொடர்பிழந்த இணைப்பு*]

| * பா
* உ
* தொ
வவுனியா மாவட்டப் பிரதேசச் செயலாளர் பிரிவுகள் |
| --- |
| 
* வவுனியா பிரதேசச் செயலாளர் பிரிவு
* வவுனியா வடக்கு பிரதேசச் செயலாளர் பிரிவு
* வவுனியா தெற்கு பிரதேசச் செயலாளர் பிரிவு
* வெங்கலச்செட்டிக்குளம் பிரதேசச் செயலாளர் பிரிவு

 |
**சக்ரி வம்சம்** ( Chakri dynasty) About this soundlisten (உதவி·தகவல்) என்பது தாய்லாந்து இராச்சியத்தின் தற்போதைய ஆளும் அரச மாளிகையாகும். குடும்பத்தின் தலைவர் மன்னர், எனவே அவரே நாட்டின் தலைவராவார். சியாமின் தலைநகரம் பாங்காக்கிற்கு மாற்றப்பட்டபோது, தக்ஸின் தோன்பூரியின் ஆட்சி முடிவடைந்ததைத் தொடர்ந்து 1782 ஆம் ஆண்டில் இரத்தனகோசின் இராச்சியமும், பாங்காக் நகரமும் நிறுவப்பட்டதிலிருந்து வம்சம் தாய்லாந்தை ஆண்டது. சினோ - மோன் வம்சாவளியைச் சேர்ந்த அயூத்தயா இராணுவத் தலைவரான முதலாம் ராமா என்பவரால் இந்த அரச வீடு நிறுவப்பட்டது.

வம்சம் நிறுவப்படுவதற்கு முன்னர், முதலாம் ராமா பல ஆண்டுகளாக **சக்ரி** என்ற தலைப்பை பட்டமாக வைத்திருந்தார். வம்சத்தை நிறுவும்போது, அவர் வம்சத்தின் பெயராக "சக்ரி "யைத் தேர்ந்தெடுத்தார். வம்சத்தின் சின்னமாக விஷ்ணு மற்றும் சிவன் ஆகியோரின் ஆயுதங்களான சக்ராயுதமும், திரிசுலமும் என அமைக்கப்பட்டது. இவற்றில் தாய் இறையாண்மை ஒரு அவதாரமாகக் காணப்படுகிறது.

வீட்டின் தற்போதைய தலைவர் வச்சிரலோங்கோன் 1 திசம்பர் 2016 அன்று ராஜாவாக அறிவிக்கப்பட்டார். ஆனால் பூமிபால் அதுல்யாதெச் மரணத்திற்குப் பிறகு 13 அக்டோபர் 2016 முதலே செயல்பட்டார். வீட்டின் தற்போதைய வம்ச இருக்கை பெரிய அரண்மனையாகும். மே 4, 2019 சனிக்கிழமையன்று, பாங்காக்கில் வச்சிரலோங்கோனின் முடிசூட்டு விழா ஒரு பெரிய பாரம்பரிய விழாவாக நடந்தது. 

மகிதோல் அதுல்யாதெச், சாங்க் கிளாவின் இளவரசர் மற்றும் அம்மா சாங்வான் (பின்னர் இளவரசி தாய் ) ஆகியோரின் புகைப்படம்.
சக்ரி மகாபிரசாத், பாங்காக்கில் உள்ள பெரிய அரண்மனை, வம்ச இருக்கையும் வம்சத்தின் உத்தியோகபூர்வ குடியிருப்பும்.

மேற்கோள்கள்
-----------

1. ↑  "King Vajiralongkorn of Thailand is crowned in elaborate ceremony". *theguardian.com*. 10 May 2019 அன்று பார்க்கப்பட்டது.
முதன்மைக் கட்டுரை: சங்க இலக்கியம்
பண்டைய தமிழகத்தை வரையறுக்க சங்க இலக்கியங்கள் முக்கியமான வரலாற்று மூலங்களாக உள்ளன. சங்க இலக்கியப் பாடல்கள் பல்வேறு மன்னர்களையும் இளவரசர்களையும் குறிப்பிடுகின்றன. அவை தொல்லியல் ஆதாரங்கள் மூலம் நிரூபனம் ஆகியுள்ளது. சேரர் சோழர், பாண்டியர் ஆகியோரின் வரலாற்றிற்கான முக்கியக் குறிப்பாக சங்க இலக்கியங்கள் திகழ்கின்றன.

சங்க காலம்
----------

முதன்மைக் கட்டுரை: சங்க காலம்
சங்கம் என்பது பல்வேறு தமிழ்ப் புலவர்கள் கூடித் தங்கள் பாடல்கைளை வெளியிடப் பயன்படுத்திய ஒரு பழைய அமைப்பாகும். பாண்டிய மன்னர்களின் ஆதரவோடு அவர்கள் மதுரையில் அடிக்கடி கூடியிருந்துள்ளனர். சங்க காலம் என்பது கி.மு. 400 லிருந்து கி.பி.300 வரை உள்ள காலம் எனக் கணக்கிடப்பட்டுள்ளது. சங்கம் பற்றியக் குறிப்புகள் முதன் முதலில் எட்டாம் நூற்றாண்டைச் சார்ந்த இறையனார் அகப்பொருளில் குறிப்பிடப்பட்டுள்ளது. மூன்று சங்கங்கள் நடைபெற்று இருந்திருக்கின்றன. சங்க இலக்கியம் காதல், வீரம், போர், அரசியல், வணிகம் போன்றவற்றை உள்ளடக்கியது. பல்வேறு சங்க கால தமிழ் இலக்கியங்கள் கிடைக்காமல் போயுள்ளன. சங்க கால இலக்கியத்தில் ஒரு சிறு பகுதியே நமக்கு இப்போது கிடைத்துள்ளது.

சங்க காலத்தில் தான் தமிழ் மொழி வளர்ச்சி உச்சம் பெற்று இலக்கிய வெளிப்பாட்டிற்கு மிகச் சிறந்த மொழியாக இருந்துள்ளது. சமூக வாழ்வியல் முறைகளை மிகத் தெளிவாக சங்க இலக்கியங்கள் வரையறுக்கின்றன.

தென் மேற்குத் தமிழகத்தில் கண்டெடுக்கப்பட்ட கல்வெட்டுக்களில் மூன்று தலைமுறை சேர மன்னர்கள் பெயர்கள் இடம்பெற்றுள்ளன. இம்மூன்று பெயர்களும் சங்க இலக்கியமான பதிற்றுப்பத்து பாடலில் வருகிறது. இக்கல்வெட்டுக்கள் கி. பி. இரண்டாம் நூற்றாண்டைச் சார்ந்தவையாக இருக்கும் என ஆய்வுகள் தெரிவிக்கின்றன.

ஸ்டரேபோ, டோலமி, பிளினி போன்ற பயணிகள் கிரேக்கம் ரோம் மற்றும் தமிழ்நாட்டிற்கு இடையேயான வர்த்தகம் பற்றி விவரித்துள்ளனர். பல்வேறு ரோமன் தங்கம் மற்றும் வெள்ளி நாணயங்கள் மண்பாண்டங்கள் தமிழ்நாடு முழுவதும் இருந்து கண்டெடுக்கபபட்டுள்ளது.

சங்கம்-வரலாற்று ஆதாரம்
----------------------

சங்க கால படைப்புகளின் காலத்தைக் கணக்கிடுவது மிகவும் கடினமாக உள்ளது.

இலக்கியங்களில் கூறப்பட்ட மன்னர்கள், தலைவர்கள், இலக்கியங்கள் வெளியிடும் செய்திகள் இவற்றை ஒப்பிட்டு ஆராய்கையில் சங்க இலக்கியம் நான்கு அல்லது ஐந்து தலைமுறை 120 அல்லது 150 ஆண்டுகள் நடந்த நிகழ்வுகளைப் பிரதிபலிக்கிறது.

கி.பி மூன்றாம் நூற்றாண்டில் வடக்கில் இருந்து வந்து களப்பிரர்கள் படையெடுப்புக்குப் பின்னர் சங்க காலம் முடிவுற்றது.

மேற்கோள்கள்
-----------

* Nilakanta Sastri, K.A. (1955). *A History of South India*, OUP, New Delhi (Reprinted 2002).
* South Indian Inscriptions -
* Nagaswamy, R, Roman Karur, Brahadish Publications (1995)
* Krishnamurthy, R Non-Roman Ancient Foreign Coins from Karur in India, Garnet Publishers, Chennai
* Codrington, H. W. A short History of Ceylon, London (1926) ().
* N. Parameswaran Tamil Guardian 12 October 2005 
[*தொடர்பிழந்த இணைப்பு*]
எக்காளம்
**எக்காளம்** என்பது சமயச் சடங்குகளில் பயன்படுத்தப்படும் கிராமிய இசைக் கருவிகளில் ஒன்றாகும். இது ஒரு காற்றிசைக் கருவி ஆகும். 

எக்காளம் ஊதுவது வெற்றியின் அடையாளமாக கருதப்படுகிறது. பழங்காலத்தில் பகையரசரை வென்ற மன்னவர் எக்காளம் இசைத்து மகிழ்வர். ஆலய வழிபாட்டு ஊர்வலங்களிலும் இது இசைக்கப்படுகின்றது. சிறுதெய்வ வழிபாட்டின் சாமியாடுதல் அல்லது அருள் ஏறுதல் நிகழ்வில் உடுக்கை மற்றும எக்காள இசையின் பங்கு முக்கியமானது.

விளக்கம்
--------

எக்காளமானது ஆறு அடி நீளம் கொண்டது. சுமார் நான்கு கிலோ எடை இருக்கும். இதை மூன்று அல்லது நான்கு பகுதிகளாக பிரித்துவைத்துக் கொள்ளலாம். இது பித்தளை அல்லது தாமிரக் குழாய்களால் செய்யப்பட்டது. இது சங்கு, நாகசுரம் ஆகியவற்றின் இசைக் கலவை ஆகும். இதில் துளைகள் ஏதும் இருக்காது. கிராமிய பஞ்ச வாத்தியம் என்று அழைக்கப்படும் ஐந்து இசைக் கருவிகளில் இதுவும் ஒன்று.

தமிழகத்தில் வாழும் தொட்டிய நாயக்கர் இந்த எக்காளத்தை ஊதியபடியே ஆடும் எக்காளக் கூத்து என்றும் நாட்டுப்புறக் கலை முற்காலத்தில் இருந்தது. தற்போது இக்கலை வழக்கொழிந்துவிட்டது.

குறிப்புகள்
-----------

1. ↑  வெற்றியின் 'எக்காளம்'! (2018). *தி இந்து பொங்கல் மலர் 2018*. சென்னை: இந்து தமிழ். பக். 169.

|  |  |
| --- | --- |
| தொகு | **தமிழிசைக் கருவிகள்** |
| தோல் கருவிகள் | ஆகுளி | உறுமி | தவில் | பறை | மிருதங்கம் | மத்தளம் | பெரும்பறை | பஞ்சறை மேளம் | முரசு | தமுக்கு | பேரிகை | பம்பை | மண்மேளம் | கஞ்சிரா | ஐம்முக முழவம் | கொடுகொட்டி (அல்லது) கிடிகிட்டி

---

 |
| நரம்புக் கருவிகள் | வீணை | யாழ் | தம்புரா | கோட்டு வாத்தியம் | கின்னாரம்

---

 |
| காற்றுக் கருவிகள் | கொம்பு | தாரை | நாதசுவரம் | புல்லாங்குழல் | சங்கு | மகுடி | முகவீணை| எக்காளம் |கொக்கரை

---

 |
| கஞ்சக் கருவிகள் | தாளம் | சேகண்டி | 

---

 |
| பிற | கொன்னக்கோல் | கடம் | 

---

 |
ஒன்பது வகையான நிதிகளுள் (நவ நிதிகள்) சங்க நிதிக்குரிய தெய்வமாக **சங்க நிதி** உள்ளார். இவரை சங்க லட்சுமி எனவும் அழைக்கின்றனர். சங்க நிதி தன்னுடைய கைகளில் செல்வச் செழிப்பினைக் குறிக்கும் அடையாளமான வலம்புரிச் சங்கினை வைத்துள்ளார்.

இந்து சமய கோயில்களின் வாயில்கள் சிலவற்றில் ஒருபுறம் சங்கநிதி புடைப்புச் சிற்பமாக வடிக்கப்பட்டுள்ளது. மறுபுறம் பதுமநிதி புடைப்புச் சிற்பம் உள்ளது. 

  

இவரை குபேரனின் மனைவியாக புராணங்கள் குறிப்பிடுகின்றன.[]

sanga nthiசங்க நிதி
சங்க நிதி, பதும நிதி என இரு தெய்வ மகளிரிடமும் குபேரன் தன் செல்வங்களைக் கொடுத்து வைத்துள்ளதாக நம்பப்படுகிறது.

சங்கம், பதுமம், மகாபதுமம், மகரம், கச்சபம், முகுந்தம், குந்தம், நீலம், வரம் ஆகியன ஒன்பது நிதிகளாகும். இவற்றை குபேர சம்பத்துகள் என அழைக்கின்றனர். இந்த ஒன்பது நிதிகளில் சங்கநிதி மற்றும் பதும நிதி இரண்டிற்கு மட்டுமே உருவங்கள் உள்ளன. 

சங்கநிதி, பதுமநிதி என இருநிதிகளும் எப்போதுமே ஒருசேர இருக்கின்றனர்.

மந்திரம்
--------

ஓம் ஸ்ரீம் க்லீம் சங்கநிதயே நம: சூர்ய வாசாய மாணிக்க ரத்னப்ரியாய கமல புஷ்ப வாசாய சங்கரூபே நிதிதேவாயநம: ஆவாகயாமி.

நவநிதிசேவை
----------

ஓம் மகேஸ்வரன் நேசனும்
நாரணன் பத்தினியும், மகதைஸ்வர்யம் தந்து நிற்க
மகாதேவன் திருவருளால் மங்களமும் வந்துதிக்க
குருவருளும் முன் நின்று குலம் வாழக் காக்க
மருவான தரித்திரங்கள் மறைந்து ஓடிட
ஒரு காலும் பிரியாத நவநிதிகள் முன்நிற்க
சங்கநிதி பதுமநிதி சாட்சிபோன்று நிற்க
சங்காக்யம் மகாபத்மம் மகராக்யம் மகிழ
சுகச்சபமும் முகுந்த குந்தளமும் சிரிக்க
நீலவனும் நெருங்கி நேசமுடன் காக்க
நிதியருளால் எல்லாமும் ஏற்றமாய்ச் சேர
விதிதனையே மாற்றி அருள் நிதியும் குவிய
அகிலமதில் மானுடமும் அழகுடனே வாழ்க!

ஆதாரங்கள்
---------

வெளி இணைப்புகள்
---------------

* பரணிடப்பட்டது 2012-07-18 at the வந்தவழி இயந்திரம் ஸ்ரீ பைரவர் 108 போற்றி]
* காலபைரவாஷ்டமி பரணிடப்பட்டது 2009-11-08 at the வந்தவழி இயந்திரம்

இவற்றையும் பார்க்கவும்
----------------------

* குபேரன்
* குபேரன் (பௌத்தம்)
* பதும நிதி (இறைவி)


| * பா
* உ
* தொ
 குபேரன்  |
| --- |
| 
* பட்டியல்
* வலைவாசல்
* பகுப்பு

 |
| குபேர அடையாளங்கள் | 
* கீரிப்பிள்ளை
* குதிரை வாகனம்

 |
| இயற்பெயர் | 
* வைஸ்ரவணா
* ஏகாஷி பிங்களி
* சர்வானுபூதி

 |
| உறவுகள் | 

|  |  |
| --- | --- |
| மனைவிமார்கள் | 
* யட்சி
* சங்க நிதி
* பதும நிதி
* சித்திரலேகா

 |
| குமாரர்கள் | 
* நளகூபன்
* மணிக்ரீவன்

 |
| வேறு உறவுகள் | 
* பிரம்மா (கொள்ளுத்தாத்தா)
* புலஸ்தியர் (தாத்தா)
* விஸ்வாரா (தந்தை)
* ஸ்வேதா தேவி (தாய்)

 |

 |
| வழிபாடு | 
* லட்சுமி குபேர பூஜை
* குபேர யந்தரம்
* குபேர மந்திரம்

 |
| கோவில் | 
* ரத்னமங்கலம் குபேரன் கோவில்

 |
| தொடர்புடையவை | 
* குபேர லிங்கம்
* குபேர வனம்
* தனகார்சன குபேர பைரவர் யாகம்

 |
| 
* பட்டியல்
* வலைவாசல்
* பகுப்பு
* 

 |
**பழனிமுத்து சிவகாமி** (*Palanimuthu Sivakami* பிறப்பு:1957) ஒரு இந்திய தமிழ் எழுத்தாளர். இவர் தனது எழுத்துக்களில் தலித் மக்களின் பிரச்சனைகளை முன்னெடுக்கிறார். இந்திய தலித் எழுத்தாளர்களில் முக்கியமானவர்களில் ஒருவர்.

பணி
---

1995 முதல் தமிழ் இலக்கிய இதழான "புதிய கோடாங்கி"யில் எழுதி வருகிறார். மேலும், தலித் மற்றும் பிற்படுத்தப்பட்ட மக்கள் குறிப்பாக பெண்களுக்காக எழுதி வருகிறார். இவர் இந்திய ஆட்சிப் பணியில் பணியாற்றினார். தமிழ்நாட்டில் தூத்துக்குடி, வேலூர் மாவட்ட ஆட்சியாளராகப் பணியாற்றினார். தொழிலாளர் துறை கூடுதல் செயலாளராகவும் சுற்றுலாத்துறை இயக்குநராகவும், ஆதிதிராவிடர் மற்றும் பழங்குடியினர் நலத்துறை செயலாளராகவும் பணியாற்றினார். 2009 முதல் இவர் முழுநேர அரசியலில் ஈடுபட்டார். மக்களவை தேர்தலில் பகுஜன் சமாஜ் கட்சி மற்றும் திராவிட முன்னேற்றக் கழகம் சார்பில் போட்டியிட்டார்..

படைப்புகள்
----------

1. பழையன கழிதலும்
2. பழையன கழிதலும் ஆசிரியர் குறிப்பு
3. குறுக்கு வெட்டு
4. இப்படிக்கு உங்கள் யதார்த்தமுள்ள
5. நாளும் தொடரும்
6. கடைசி மாந்தர்
7. உடல் அரசியல்

மேற்கோள்கள்
-----------

1. ↑  Pathak, Nilima (26 August 2012). "Sivakami, first Dalit woman to become a novelist". *Gulf News*. 13 June 2015 அன்று பார்க்கப்பட்டது.
2. ↑  Satyanarayana and Tharu (2011). *No Alphabet in Sight: Dalit Writing from South Asia*. New Delhi: Penguin Books. பக். 295–297. பன்னாட்டுத் தரப்புத்தக எண்:978-0-143-41426-1.
**எக்கார்ட் விம்மர்** (*Eckard Wimmer*, பி. மே 22, 1936) ஒரு அமெரிக்க வாழ் தீநுண்ம ஆய்வாளர். இவரின் குறிப்பிடத்தகுந்த படைப்புகளில் இளம்பிள்ளை வாதத்தின் நோய்க்காரணியான போலியோத் தீநுண்மத்தின் மூலக்கூறு உயிரியல் ஆய்வும் அதனைச் சார்ந்து அவர் உருவாக்கிய செயல்பாடுள்ள செயற்கை தீநுண்மமே யாகும். இவர் அமெரிக்காவில் உள்ள நியூயார்க் மாகாணத்தில் இருக்கின்ற ச்டான் ப்ரூக் பல்கலைக்கழகத்தில் 2002ஆம் ஆண்டு முதல் புகழ்பெற்ற/குறிப்பிடத்தக்கப் பேராசிரியராய் பணியாற்றிவருகிறார். இவர் 2011ம் ஆண்டுக்கான மதிப்புமிக்க பெய்சரிங்க் தீநுண்மயியல் விருது பெற்றார்.

வாழ்க்கை
--------

விம்மர் 1936ம் ஆண்டு, செர்மனியில் உள்ள பெர்லினில் பிறந்தார். இவர் 1959 செர்மனியில் உள்ள கொட்டிங்கன் பல்கலைக்கழகத்தில் வேதியற் துறையில் இளமறிவியற் பட்டமும், அதனைத் தொடர்ந்து 1962ல் முனைவர் பட்டமும் பெற்றார். 1964 வரை அப்பல்கலைக்கழகத்திலேயே கரிம வேதியியலில் பயிற்சியும் தொடந்து இரண்டாண்டுகள் கனடாவில் உள்ள பிரிட்டன் கொலம்பியாப் பல்கலைகழகத்திலும் பயிற்சியை முடித்தார்.

1966-1968 வரை இல்லினியாசு பல்கலைக்கழகத்தில் பணியில் சேர்ந்து, பின்னர் 1966-1974 வரை புனித லூயிசு பல்கலைக்கழகத்தின், மருத்துவப்பள்ளியில் இருக்கின்ற நுண்ணுயிற் துறையிலும் அதனைத் தொடர்ந்து 1974 முதல் இன்று வரை நியூயார்க்கில் உள்ள ச்டோனி ப்ரூக் பல்கலைக்கழகத்திலும் பணியாற்றி வருகிறார்.

மேற்கோள்
--------

1. ↑
**சங்ககால இரணியன்** என்பவர் சங்ககாலத்தில் இருந்த பாண்டியர்களின் தளபதிகளில் ஒருவர் ஆவார். இந்த தளபதியின் வீரதீரச் செயல்களைப் பாராட்டி பாண்டியநாட்டின் குறுகுறு நிலப்பகுதிக்கு இரணிய முட்டம் நாடு என்றே பாண்டியன் பெயரிட்டுள்ளான். படைத்தலைவர்களை பெருமைப் படுத்தும் பாண்டியரின் நற்பண்புக்கு இது ஒரு நல்ல சான்றாகும். 

அந்த நாடு நத்தம், அழகர் மலை, ஆனைமலை திருப்பத்தூர் ஆகிய பகுதிகளை உள்ளடக்கி இருந்தது. முதலாம் பராந்தக கால கல்வெட்டுகள் இந்நாட்டை கீழ் இரணிய முட்டம் என்றும் மேல் இரணிய முட்டம் என்றும் பிரித்து இருந்ததாக கூறுகின்றன.

### குலதெய்வமாக இரணியன்


  

அழகர் மலையில் உள்ள ஒரு கோட்டைக்கு இரணியன் கோட்டை என்றே பெயர் உள்ளது. இந்தக் கோட்டையை முதன்முதலில் கட்டிய பழங்கால தலைவனாக இவன் இருக்கலாம்.

### அழகர் மலையில் உள்ள இரணியன் கோட்டை

வரலாற்று ஆசிரியர்களில் சிலர் இரணிய வர்மன் என்னும் சிம்ம விஷ்ணுவே இந்தக் கோட்டையைக் கட்டினான், எனவே அது இரணியன் கோட்டை எனப் பெயர் பெற்றது என தவறாக கருதுகின்றனர். ஆனால் பல்லவர்கள் ஆட்சி தோன்றுவதற்கு முன்னரே இரணிய முட்டம் என்று அழகர்மலை பெயர் பெற்றிருந்தது குறிப்பிடத்தக்கது. எனவே இந்த தளபதியே இரணியன் கோட்டை என்பதை கட்டிஇருப்பார். அவரது பெயரைக்கொண்டே பிற்காலத்தில் விரிவு படுத்த்தப்பட்டுள்ளது.

### இரணியனின் குலதெய்வம்

இவர் எர்ரக்கம்மாள்  (எரக்கொற்றி) என்னும் கொற்றவை தெய்வத்தை வழிபட்டு வந்ததாக இவரது கதை கூறுகிறது. இந்த தெய்வத்தின் கோவில் பழங்காலதொல்லியல் சின்னங்கள் உடன் காணப்படுகிறது. கல்வட்டம், கல்பதுக்கை கற்குழி முதலான தொல்லியல் சின்னங்கள் உடன் திண்டுக்கல் மாவட்டம் சந்தையூர் என்னும் இடத்தில் எர்ரக்கம்மாள் கோவில் உள்ளது.

### இரணியனின் குடும்ப பெயர்கள்

இவரது வழியினரின் குடும்ப பெயர்களும் மிகவும் தொன்மை வாய்ந்ததாக உள்ளன. எரணன், எரவாதன், வெளியன் (வெள்ளையன்) தித்தன் (தொத்தன்) போசன் (கோசர்) போன்ற வராற்று சிறப்புமிக்கவையாக உள்ளன.

மேற்கோள்கள்
-----------

1. ↑  கமால் Dr. எஸ்.எம். சேதுபதி மன்னர் செப்பேடுகள் (1993) செப்பேடு 43. பக்: 389
2. ↑  திருமெய்யம் விஷ்ணு கோவில் மேற்குச் சுவரிலுள்ள சடையவர்மர் பராக்கிரம பாண்டியரின் மற்றொரு பன்னிரண்டாம் ஆட்சியாண்டுக் கல்வெட்டு,33 முனையதரையர் மக்கணாயனார் தம் மனைவியின் உடன்பிறந்தாரான மேலை இரணியமுட்ட நாட்டுக் குளமங்கலத்தைச் சேர்ந்த திருவுடையார் பிறவிக்கு நல்லாருக்குக் காணியாட்சியாக நிலம் விற்பனை செய்த தகவலைத் தருகிறது.
3. ↑  முப்பது கல்வெட்டுகள்: மூலம், விளக்கவுரை ...பக்-16, வை.சுந்தரேச வாண்டையார்
4. ↑  https://maps.app.goo.gl/gus5ZHEQpMc7aoPN7
சகாரா பாலைவனத்திற்கு கீழ், அட்லாண்டிக் பெருங்கடலிருந்து, செங்கடல் வரை 5400 கிலோ மீட்டர் நீளமும், 1000 கிலோ மீட்டர் அகலமும் கொண்ட சாகேல் நிலப்பரப்பு
 சாகேல் நிலப்பரப்பு
சாகேல் ஆப்பிரிக்காவின் பாலைவனப்பகுதியான சகாராவிற்கும் சூடானிய சாவன்னாக்களுக்கும் இடைப்பட்டுள்ள மித-வறண்ட நிலப்பரப்பாகும். இந்த பகுதி அட்லாண்டிக் கடலோரத்திலிருந்து செங்கடல் கடற்கரை வரை நீண்டுள்ளது. *சாஹில்* (ساحل) என்ற அரபிச் சொல்லிலிருந்து பெறப்பட்டுள்ள இந்தப் பெயர் *கடலோரம்*, *கடற்கரை* என்ற பொருள் கொண்டது. கிழக்கு அல்சீரியா,நைஜர்,நைஜீரியா,சாட்,சூடான்,தெற்கு சூடான், எரித்திரியா ஆகிய நாடுகள் இப்பரப்பில் அடங்கும்.

வரலாற்றில், சாகேலின் மேற்குப் பகுதி சில நேரங்களில் சூடான் மண்டலம் எனப்படுகின்றது.

மேற்கோள்கள்
-----------

1. ↑  "Sahel: $1.6 billion appeal to address widespread humanitarian crisis". United Nations Office for the Coordination of Humanitarian Affairs. Retrieved 24 June 2013.
2. ↑  The "Sudan region" encompasses not just the history of the Republic of Sudan (whose borders are those of Anglo-Egyptian Sudan, drawn in 1899) but the wider Sahel, in Arabic known as *bilad as-sudan,* "the land of the blacks".

வெளி இணைப்புகள்
---------------

விக்கிமீடியா பொதுவகத்தில்,  
 ***சாகேல்***   
என்பதின் ஊடகங்கள் உள்ளன. 

* rain4sahara.org: Rain for the Sahel and Sahara
மன்னன் அகஸ்வேர் முன்செல்ல எஸ்தருக்கு ஒப்பனை செய்யப்படுகிறது (எஸ் 2:15-18). ஓவியர்: ஏட்வின் லாங். ஆண்டு: 1878. காப்பிடம்: விக்டோரியா தேசிய படக்காட்சியகம், மெல்பேர்ண்.
**எஸ்தர்** (*Esther*, /**[invalid input: 'icon']**ˈɛstər/; எபிரேயம்: אֶסְתֵּר‎), இயற்பெயர் **அதசா** (*Hadassah*), என்பவர் விவிலிய நூல்களில் ஒன்றாகிய எஸ்தர் நூலில் காவியத்தலைவி ஆவார். விவிலியத்தின்படி, இவர் ஒரு யூதப் பெண்ணும் பாராசீக பேரரசர் அகஸ்வேரின் பட்டத்து அரசியும் ஆவார். பேரரசர் அகஸ்வேர் அகாமனிசியப் பேரரசின் பேரரசன் சைரசு என மரபுப்படி அடையாளம் காணப்பட்டுள்ளார். எஸ்தரின் கதை பூரிம் என்ற யூதப் பெருவிழாவின் அடைப்படையாக அமைந்துள்ளது.

எஸ்தர் நூலின் பெயரும் கருப்பொருளும்
-----------------------------------

இந்நூலில் வருகின்ற கதைத் தலைவியின் பெயர் *எஸ்தர்.* எழில்மிகு தோற்றமும் வடிவழகும் கொண்ட இளம் யூதப் பெண் (எஸ் 2:7). அவரை மையமாகக் கொண்டு அமைந்துள்ள இந்நூலில் இடம்பெற்றுள்ள நிகழ்ச்சிகள் பாரசீகப் பேரரசர் அகஸ்வேரின் குளிர்கால அரண்மனையில் நடைபெற்றவை.

யூதப் பெண்ணாகிய எஸ்தர் தம் மக்கள்பால் பேரன்பு கொண்டிருந்தார். அம்மக்களை அழிக்க எதிரிகள் திட்டமிட்டபோது எஸ்தர் மிகுந்த துணிவுடன் செயல்பட்டதை இந்நூல் விளக்குகிறது. 

*பூரிம்* என்ற யூதப் பெருவிழாவின் பொருளும் அதன் பின்னணியும் இந்நூலில் எடுத்துக் கூறப்படுகின்றன.

உசாத்துணை
---------

1. ↑  "Ahasuerus", *Jewish Encyclopedia*

வெளி இணைப்புக்கள்
-----------------

விக்கிமீடியா பொதுவகத்தில்,  
 ***எஸ்தர்***   
என்பதின் ஊடகங்கள் உள்ளன. 

* "Esther". *New International Encyclopedia*. (1905).

| * பா
* உ
* தொ
எபிரேய விவிலிய இறைவாக்கினர்கள் |
| --- |
| முன் குலமுதல்வர்கள் (விவிலியம்) | 
* *ஆபேல்*
* *கேனான்*
* *ஏனோக்கு*
* *நோவா*

 |
| குலமுதல்வர்களும் குலமுதல்விகளும் | 
* ஆபிரகாம்
* ஈசாக்கு
* யாக்கோபு
* *யோசேப்பு*
* *சாராள்*
* *ரெபேக்கா*
* *ராகேல்*
* *லேயா*

 |
| தோராவில் இசுரேலிய இறைவாக்கினர்கள் | 
* மோசே
* ஆரோன்
* மிரியாம்
* எல்தாத் மற்றும் மேதாத்
* பினெகாசு

 |
| நவீம் குறிப்பிடும் இறைவாக்கினர்கள் | 
* யோசுவா
* தெபொராள்
* *கிதியோன்*
* *ஏலி*
* *எல்க்கானா*
* *அன்னாள்*
* *அபிகாயில்*
* சாமுவேல்
* காத்
* நாத்தான்
* தாவீது
* சாலொமோன்
* எதித்தூன்
* அகியா
* எலியா
* எலிசா
* சேமாயா
* Iddo
* Hanani
* Jehu
* Micaiah
* Jahaziel
* Eliezer
* Zechariah ben Jehoiada
* Huldah

 |
| பெரிய இறைவாக்கினர்கள் | 
* ஏசாயா
* எரேமியா
* எசேக்கியேல்
* தானியேல்

 |
| சிறிய இறைவாக்கினர்கள் | 
* ஒசேயா
* யோவேல்
* ஆமோஸ்
* ஒபதியா
* யோனா
* மீக்கா
* நாகூம்
* அபக்கூக்கு
* செப்பனியா
* ஆகாய்
* செக்கரியா
* மலாக்கி

 |
| நோவாவியல் இறைவாக்கினர்கள் | 
* *Beor*
* Balaam
* யோபு

 |
| ஏனைய இறைவாக்கினர்கள் | 
* *Amoz*
* *Beeri*
* *நேரியாவின் மகன் பாரூக்கு*
* *Agur*
* Uriah
* *Buzi*
* *மொர்தக்காய்*
* *எஸ்தர்*
* Oded
* Azariah

 |
| 
* *சாய்வு எழுத்துக்கள் பரவலாக ஏற்றுக் கொள்ளப்படாத இறைவாக்கினர்களைக் குறிப்பிடுகின்றது.*

 |